
మద్రాసు హైకోర్టులో ఒక తెలుగువాడి శిలా విగ్రహం కనిపిస్తుంది. ప్రధాన న్యాయమూర్తిగా పనిచేసిన వ్యక్తి విగ్రహం పెట్టడంలో విశేషమేమీ లేదు. కాకుంటే ఆ వ్యక్తి తెలుగువాడు కావటంలో కొంచెం విశేషముంది. ఇటీవల బూదరాజు రాధాకృష్ణ ఆత్మకథ చదువుతున్నప్పుడు ఆ విగ్రహమూర్తి ముత్తా వేంకట సుబ్బారావు గురించి మరో ఆసక్తికర విషయం తెలిసింది. ముత్తా వేంకటసుబ్బారావు రెండవ ప్రపంచ యుద్ధం జరుగుతున్న కాలంలో ఒకసారి కలకత్తా మెయిల్లో మొదటి తరగతి కంపార్టుమెంటులో ప్రయాణిస్తుండగా గూడూరులో ఒక బ్రిటిషు మిలటరీ అధికారి కంపార్టుమెంటులో ఎక్కుతున్నందున సుబ్బారావుని దిగిపొమ్మని చెప్పారు. తనకు టిక్కెట్ ఉందని తనను దిగిపొమ్మనటం తప్పని, ఆ దొర రెండోవైపు కూర్చోవచ్చని చెప్పినా వినకుండా ముత్తా వారిని కిందకు ఈడ్చేశారట. అంతటితో ఆగకుండా సీటు కిందవున్న నల్లపెట్టెను బూటుకాలుతో తన్నాడట. ఆ పెట్టెకు అమర్యాద జరిగితే తీవ్ర నేరమని చెప్పినా పెడచెవిన పెట్టిన ఆ మేజర్ దాన్ని తంతే ఆ పెట్టె మూత వూడిపోయి మద్రాసు హైకోర్టు రాజలాంఛనాలు కిందపడ్డాయి. వెంటనే వాటిని ధరించి అది కోర్టని ప్రకటించి మేజర్ను క్షమాపణ చెప్పమని కోరాడట. అయినా ఖాతరుచేయని మేజర్ను తనకు జరిగిన అవమానానికి క్షమించి, న్యాయస్థానాన్ని అగౌరవపరిచినందుకు ఏడేళ్ళు కఠిన కారాగార శిక్ష విధించాడట. దీంతో లొంగిపోయిన ఆ సేనాని తర్వాత లండన్ ప్రీవీ కౌన్సిల్కి అప్పీలు చేసుకున్నాడు. అయితే విచారణ జరిపిన ప్రీవీ కౌన్సిల్ ముత్తా గారు విధించిన శిక్ష తక్కువని చెప్పి దానికి మూడు రెట్లు అంటే 21 సంవత్సరాలకు శిక్షను పెంచారు. న్యాయస్థానాల గౌరవం కాపాడటంలో తెల్లవాళ్ళు గొప్పగా ప్రవర్తించే వాళ్ళనటానికి ఇది నిదర్శనం. ముత్తా వేంకట సుబ్బారావు స్వస్థలం పశ్చిమగోదావరి జిల్లా ఆకివీడు. 1878లో జన్మించారు. మద్రాసు క్రిస్టియన్ కాలేజిలో డిగ్రీ పొంది, 1903లో వకీలు పాసై రాదాకృష్ణయ్యర్తో కలిసి మద్రాసులో ప్రాక్టీసు మొదలుపెట్టారు. కొద్ది కాలంలోనే మద్రాసు హైకోర్టు న్యాయమూర్తిగా నియమించబడ్డారు. 1939లో ప్రధాన న్యాయమూర్తిగా పదవీ విరమణ చేసేదాకా గొప్ప న్యాయమూర్తిగా పేరుగాంచాడు. 1922లో ఆండాల్తో వీరి వివాహం. ఇరువురు కలిసి స్థాపించిన ‘మద్రాసు సేవా సదన్’ స్ర్తీలు, పిల్లల సంక్షేమం కోసం పనిచేసే సంస్థగా అభివృద్ధి చెందింది. బ్రిటిష్ కాలంలోనే ముత్తా గారికి ‘సర్’ బిరుదు లభ్యమైంది. 1960లో మరణించారు.చెరుకూరి సత్యనారాయణ

madrasu hycortulo oka teluguvaadi shila vigraham kanipistundi. pradhaana nyaayamuurtigaa panichesina vyakti vigraham pettadamlo viseshamemee ledu. kakunte aa vyakti teluguvaadu kaavatamlo konchem viseshamundi. iteevala budaraju radhakrishna aatmakatha chaduvutunnappudu aa vigrahamurthy mutta venkata subbarao gurinchi maro aasaktikara vishayam telisindi. mutta venkatasubbarao rendava prapancha yuddham jarugutunna kaalamlo okasari kalakatta meyillo modati taragati compartumentulo prayaanistundagaa guuduuruloo oka britishu milatary adhikari compartumentulo ekkutunnanduna subbaraoni digipommani cheppaaru. tanaku ticket undani tananu digipommanatam tappani, aa dora rendovaipu koorchovachani cheppina vinakunda mutta vaarini kindaku eedchesaarata. antatitho agakunda seetu kindavunna nallapettenu bootukaalutho tannadata. aa petteku amaryaada jarigithe teevra neramani cheppina pedachevina pettina aa mager daanni tante aa pette mootha voodipoyi madrasu hycortu raajalaanchanaalu kindapaddaayi. ventane vaatini dharinchi adhi kortani prakatinchi mejarnu kshamaapana cheppamani koradata. aina khatarucheyani mejarnu tanaku jarigina avamaanaaniki kshaminchi, nyaayasthaanaanni agouravaparichinanduku edellu kathina karagara shiksha vidhinchaadata. deentho longipoyina aa senani tarvaata landan preevy kounsilki appeelu chesukunnadu. ayithe vichaarana jaripina preevy counsil mutta gaaru vidhinchina shiksha takkuvani cheppi daaniki moodu retlu ante 21 samvatsaraalaku shikshanu penchaaru. nyaayasthaanaala gowravam kaapaadatamlo tellavaallu goppagaa pravartinche vaallanataaniki idhi nidarsanam. mutta venkata subbarao swasthalam paschimagodavari jilla aakiveedu. 1878loo janminchaaru. madrasu christian kaalejilo digri pondi, 1903loo vakeelu pasai raadaakrushnayyartho kalisi madraasulo praaktiisu modalupettaaru. koddi kaalamlone madrasu hycortu nyaayamuurtigaa niyaminchabaddaaru. 1939loo pradhaana nyaayamuurtigaa padavee viramana chesedaka goppa nyaayamuurtigaa perugaanchaadu. 1922loo aandaaltho veeri vivaham. iruvuru kalisi sthaapinchina ‘madrasu seva sadan’ srteelu, pillala sankshemam kosam panichese samsthagaa abhivruddhi chendindi. british kaalamlone mutta gaariki ‘sar’ birudu labhyamaindi. 1960loo maraninchaaru.cherukuri satyanarayana